En 2010 utensili di silexo evante 800.000 til 1,2 milion yari trovesis en Bayraki, e pruvis ke homi ja habitis nuna Moldova dum Paleolitiko. Neolitika objekti de la kulturo Cucuteni trovesis en la regiono inter la fluvii Dnieper e Danubio. La kulturo Cucuteni existis de cirkum 5.500 aK til 2750 aK, e praktikis agrokultivo, edukado di animali, chaso ed elaboris ceramikajo. La kulturo di Cucuteni anke havis granda urbi, kun plua kam 15.000 habitanti.